b"\n_START_ARTICLE_\nGuyot\n_START_PARAGRAPH_\nUn guyot \xc3\xa9s una muntanya submarina que t\xc3\xa9 la forma d'un tronc de con. Els guyots es troben poques vegades a\xc3\xafllats i en general formen alineacions de fins a un centenar. El seu cim \xc3\xa9s pla i es troben a una profunditat compresa entre 900 i 1.800 m. S'hi troben vestigis de terratr\xc3\xa8mols, ja que de vegades daten del cretaci. Segons sembla, consisteixen en formacions volc\xc3\xa0niques que, en un passat lluny\xc3\xa0, sobresortien del nivell del mar, com petites illes. Posteriorment, els seus cims quedaven arrasats per l'erosi\xc3\xb3 i m\xc3\xa9s tard una subsid\xc3\xa8ncia provocava la seva immersi\xc3\xb3 fins a la profunditat a la que avui es poden trobar. El nom d'aquestes formacions es deriva de l'abreviatura del nom del ge\xc3\xb2leg i ge\xc3\xb2graf su\xc3\xads Arnold Henry Guyot."